অর্থের হিসাবে লক্ষ, কোটির  সীমারেখা তো কবেই পেরিয়ে গিয়েছেন। এ বার শাহরুখ খান মিলিওনিয়ার হলেন ট্যুইটারে। আর এক বছরের মধ্যেই x91দশলক্ষপতিx92 হয়ে গেলেন x91কিং খানx92। মাইক্রোব্লগিং সাইটে তাঁর অনুগামীর সংখ্যা ১০ লাখ ছাড়িয়ে গিয়েছে। এর আগে এই সীমা পেরিয়েছেন ক্রিকেট মহাতারকা শচীন টেন্ডুলকার, লেখক-রাজনীতিক শশী থারুর ও প্রিয়াঙ্কা চোপড়া। এই দলে নতুন সংযোজন x91বাদশাx92।    ৪৫ বছরের বলিউড সুপারস্টার ট্যুইটারে সাধারণের ধরাছোঁয়ার মধ্যে আসেন গত বছর. সাইটটিতে যোগ দেওয়ার ২৪ ঘণ্টার মধ্যেই তাঁর অনুগামীর সংখ্যা ১০ হাজার ছাড়িয়ে যায়। অনুগামীর সংখ্যা ১০ লক্ষ  ছাড়ানোর পরও ট্যুইট করেছেন শাহরুখ। তিনি বলেছেন, ঘটনাটি উপভোগ করছি। আপনাদের উষ্ণতাও অনুভব করছি। সবাইকে ধন্যবাদ। লাভ ইউ।    গত জুনে প্রথম ট্যুইটারে ১০ লাখের সীমা পেরিয়ে যান প্রিয়াঙ্কা চোপড়া। এই সীমার দিকে এগোচ্ছেন বিগ-বি অমিতাভ বচ্চনও। তাঁর অনুগামী সংখ্যা ৮ লক্ষ ৯৭ হাজারের কিছু বেশি। তার পর রয়েছেন সলমন খান। ৮ লক্ষ ১৭ হাজারের বেশি অনুগামী নিয়ে।